একটি রবীন্দ্রসংগীতের কথা নিচে দেওয়া হল:

বজ্রমানিক দিয়ে গাঁথা, আষাঢ় তোমার মালা।
তোমার শ্যামল শোভার বুকে বিদ্যুতেরই জ্বালা ॥
তোমার মন্ত্রবলে পাষাণ গলে,   ফসল ফলে—
মরু বহে আনে তোমার পায়ে ফুলের ডালা ॥
মরোমরো পাতায় পাতায়   ঝরোঝরো বারির রবে
গুরুগুরু মেঘের মাদল বাজে তোমার কী উৎসবে।
সবুজ   সুধার ধারায়   প্রাণ এনে দাও তপ্ত ধারায়,
বামে রাখ ভয়ঙ্করী বন্যা মরণ-ঢালা ॥

উপরোক্ত গানের কথার ভিত্তিতে প্রশ্নের উত্তর দাও:
(ক) আষাঢ়ের মালা কি দিয়ে গাঁথা?
(খ) আষাঢ়ের মন্ত্রে কি কি হয়?
প্রদত্ত গানের কথার ভিত্তিতে প্রশ্নের উত্তর হল:
(ক) আষাঢ়ের মালা বজ্রমানিক অর্থাৎ মণিমাণিক্যের ন্যায় জাজ্বল্যমান বজ্রবিদ্যুৎ দিয়ে গাঁথা।
(খ) আষাঢ়ের মন্ত্রবলে পাষাণ অর্থাৎ পাথরও যেন গলে যায়। সেই একই মন্ত্রে ফসল ফলে, এমনকি মরুভূমিতেও ফুল ফুঁটে ওঠে। 